என் அம்மா படம் போடும் போது ,குழந்தையின் சட்டையை அவிழ்த்து விட்டு ஜட்டியோடு துண்டில் படுக்க வைத்து,நடைபாதையில் உட்கார்ந்து கொண்டு படம் பார்த்து இருப்பதை நான் நிறைய முறை பார்த்து இருக்கின்றேன்.... அம்மா இரண்டு ரூபாய் டிக்கெட் தவிர்த்து வேறு எந்த டிக்கெட்டும் போக மாட்டார்.. நான் சம்பாதித்துதான் அம்மாவை பர்ஸ் கிளாஸ் டிக்கெட்டுகளுக்கு அழைத்து போய் இருக்கின்றேன்... மறக்க முடியாத பார்த்த படங்கள்... தியேட்டர் சம்பவங்கள் வித்தியாசமான மனிதர்கள் என்று வாழ்வில் நிறைய சம்பவங்கள் தியேட்டரை சுற்றி நிகழ்ந்து இருக்கின்றன.. ஆனால் கால ஒட்டத்தில் அப்படி ஒரு தியேட்டர் இருந்தது.. அது பல மடங்கு சந்தோஷத்தை எனக்கு கொடுத்தது என்று இப்போது சொன்னால் யாரும் நம்பவேமாட்டார்கள்.. ஆனால் அப்படி ஒரு தியேட்டர் இருந்தது.. கால ஓட்டத்தில் மண்ணோடு மண்ணாக்கி ஷாப்பிங் காப்ளெக்ஸ் ,ஓட்டல், திருமண மண்டபம் என்று மாறி விட்டது...இப்போது போல அப்போது எல்லாம் கேமரா செல்போன் இல்லை அப்படி இருந்து இருக்கும் பட்சத்தில் அந்த தியேட்டர் போட்டோக்கள் இணையத்தில் கிடைத்து இருக்கும்... முடிந்த வரை அந்த தியேட்டரின் போட்டக்கள் கிடைத்தால் பிகிர்கின்றேன்.....இல்லையென்றால் எழுத்தில் முடிந்த வரை விவரிப்போம்..